সরস্বতী পুজোতেও ‘জাস্টিস’ স্লোগান, শিক্ষামন্ত্রীর সামনেই বিক্ষোভ যোগেশচন্দ্র চৌধুরী কলেজে

ওয়েব ডেস্ক: সশস্ত্র প্রহরায় সরস্বতী পুজো (Saraswati Puja) হওয়া নিয়ে রবিবার নজরে ছিল দক্ষিণ কলকাতার যোগেশচন্দ্র চৌধুরী ল কলেজ (Jogesh Chandra Chaudhuri Law College)। পরিচয় পত্র (ID card) দেখিয়ে কলেজে ঢুকতে হয় ছাত্র ছাত্রীদের। হাইকোর্টের নির্দেশ মতো নিরাপত্তার তদারকির দায়িত্বে ছিলেন খোদ যুগ্মকমিশনার পদ মর্যাদার পুলিশ আধিকারিক। তারই মধ্যে এদিন দফায় দফায় উত্তেজনা ছড়াল কলেজ ক্যাম্পাসে। ক্যাম্পাসের ভিতরে পুজোর আয়োজন করেছেন আইনের ছাত্রছাত্রীরা। বাইরে দিবা বিভাগের ছাত্র ছাত্রীরা পুজোর আয়োজন করেন। আইনের ছাত্রীদের অভিযোগ, বহিরাগতরা ক্যাম্পাসে ঢুকে তাঁদের হুমকি দিয়েছে। তাঁদের মূল অভিযোগ, দিবা বিভাগের প্রাক্তনীদের একাংশের বিরুদ্ধে। ওই ছাত্রীরা উই ওয়ান্ট জাস্টিস স্লোগান দিতে থাকেন। এমনকী সংবাদমাধ্যমের ক্যামেরার সামনেই ছাত্রীরা বলতে থাকেন, তাঁদের ধর্ষণের হুমকি দিয়েছে বহিরাগতরা।

কলেজে যান শিক্ষামন্ত্রী ব্রাত্য বসু (Bratya Basu) ও স্থানীয় সাংসদ তথা কলেজের পরিচালন সমিতির সভাপতি মালা রায়। তাঁদের সামনেই বিক্ষোভ চলে। চারজন পড়ুয়াকে ডেকে কথা বলেন শিক্ষামন্ত্রী। মালা রায় তাঁদের সমস্যা নিয়ে আগামী ৬ বা ৭ তারিখ আলোচনা করবেন। এদিন সাংসদ জানিয়েছেন, পুজোর দিনে তিনি উই ওয়ান্ট জাস্টিস স্লোগান শুনতে চান না।

আরও পড়ুন: হু হু করে বাড়ছে তাপমাত্রা, সরস্বতী পুজোর আগেই গায়েব হচ্ছে শীত?

দেখুন অন্য খবর: